b'\n_START_ARTICLE_\n\xc5\xa0tevil\xc4\x8dnost populacije\n_START_PARAGRAPH_\n\xc5\xa0tevil\xc4\x8dnost populacije je \xc5\xa1tevilo oseb, ki v dolo\xc4\x8denem \xc4\x8dasu sestavljajo populacijo. \xc5\xa0tevil\xc4\x8dnost je mera za velikost populacije. Na podlagi \xc5\xa1tevil\xc4\x8dnosti populacije razlikujemo velike populacije, v katerih je ve\xc4\x8d sto ali ve\xc4\x8d tiso\xc4\x8d osebkov in majhne populacije v katerih je nekaj deset osebkov._NEWLINE__NEWLINE_Od \xc5\xa1tevil\xc4\x8dnosti populacije je odvisno koliko osebkov je lahko v neposrednem medsebojnem stiku in koliko osebkov deluje na druge osebke (odvisnosti znotraj vrste)._NEWLINE__NEWLINE_Na podlagi \xc5\xa1tevil\xc4\x8dnosti populacije dolo\xc4\x8damo funkcije in povezave med populacijami. \xc5\xa0tevilo osebkov v populaciji se v razli\xc4\x8dnih \xc4\x8dasovnih obdobjih spreminja in je odvisno od dejavnikov okolja kot so na primer okolje, toplotne razmere, vla\xc5\xbenost, koli\xc4\x8dine hrane v okolju, odnosov med osebki iste vrste pa tudi od populacij drugih vrst._NEWLINE__NEWLINE_Ugotavljanje \xc5\xa1tevil\xc4\x8dnosti populacije je za ve\xc4\x8dino vrst rastlin in \xc5\xbeivali te\xc5\xbeavno zlasti zaradi te\xc5\xbeavnega dolo\xc4\x8danja meja njihovega pojavljanja. Zaradi tega dolo\xc4\x8damo \xc5\xa1tevil\xc4\x8dnost populacije, ki se pojavlja na ob\xc5\xa1irnem obmo\xc4\x8dju na podlagi \xc5\xa1tevila osebkov, ki \xc5\xbeivijo na vzor\xc4\x8dnih povr\xc5\xa1inah. Izbira velikosti vzorca na katerem \xc5\xa1tejemo osebke in dolo\xc4\x8damo \xc5\xa1tevil\xc4\x8dnost populacije je odvisna od velikosti osebkov, njihove gibljivosti in tega kako so razporejeni po nekem obmo\xc4\x8dju.\n_START_SECTION_\nUporaba\n_START_PARAGRAPH_\nPoznavanje \xc5\xa1tevil\xc4\x8dnosti populacije je pomembno za nekatera podro\xc4\x8dja gospodarstva kot na primer gozdarstvo, lovstvo, ribi\xc5\xa1tvo, zlasti pa za pomembne informacija o \xc5\xa1tevil\xc4\x8dnosti lovnih \xc5\xbeivali. Podatki o \xc5\xa1tevil\xc4\x8dnosti populacije so nujni tudi pri uvajanju ukrepov za varstvo rastlin in \xc5\xbeivali.\n_START_SECTION_\nVir\n_START_PARAGRAPH_\nHfuszyk,Halina,et.al.,"Slovar ekologije",DZS,Ljubljana,1998_NEWLINE_http://www.stat.si_NEWLINE__NEWLINE_SURS, Popisi prebivalstva 1948-2002 in projekcije prebivalstva EVROPOP2008'